**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.01.2021, ora 08.00 – 30.01.2021, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 30.01.2021, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 29.01.2021, la ora 13:30, atenţionarea hidrologică nr. 8-COD GALBEN, valabilă în intervalul 29.01.2021, ora 23:00 - 01.02.2021, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** perâurile din bazinele hidrografice: Crișul Repede – afluenții aferenți sectorului aval S.H. Ciucea **(judeţele: Cluj și Bihor)**, Crișul Negru – bazin superior și afluenți bazin mijlociu și inferior **(judeţele: Bihor și Arad)**, Crișul Alb – bazin superior și afluenți bazin mijlociu și inferior **(judeţele: Hunedoara şi Arad)**, Mureș – afluenții aferenți sectorului aval S.H. Gelmar **(judeţele: Hunedoara şi Arad)**, Bega – bazin amonte S.H. Balinț și afluenții aferenți sectorului aval S.H. Balinț, Timiș – afluenții aferenți sectorului aval S.H. Teregova – amonte S.H. Lugoj, Pogăniș – bazin amonte Ac. Cadar Duboz **(judeţele: Caraș Severin şi Timiș)**. **Fenomenele se pot produce cu probabilitate mai mare ȋn intervalele: 30.01.2021, ora 06:00-30.01.2021, ora 12:00 şi 01.02.2021, ora 06:00 - 01.02.2021, ora 14:00, pe unele râuri din judeţele: Bihor şi Arad.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ARAD, BIHOR, CARAŞ-SEVERIN, CLUJ, HUNEDOARA şi TIMIŞ (6 prefecturi)* ***–*** *COD GALBEN.*

**Debitele au fost,** **în general, în scădere**, exceptând râurile din bazinele hidrografice ale Crișurilor, Begăi, Timișului, Bârzavei, Moraviței, Carașului, Nerei, Cernei și Jiului, unde vor fi în creștere ca urmare a precipitațiilor căzute în interval, propagării și cedării apei din stratul de zăpadă. Pe râurile din bazinele hidrografice Olt, Vedea, Argeș, Ialomița și pe râurile din Dobrogea debitele au fost relativ staționare.

Formațiunile de gheață (gheaţă la maluri, năboi, izolat pod de gheață) existente pe râurile din Transilvania și Moldova au fost în extindere și intensificare, iar pe cele din bazinele superioare ale râurilor din sudul țării s-au menținut fără modificări semnificative.

Debitele se situează la valori în jurul și peste mediile multianuale lunare, exceptând râurile din bazinele hidrografice: Târnave, Râmnicu Sărat, Bistrița, Moldova, bazinul mijlociu şi inferior al Prutului, cursul Siretului, unde sunt cuprinse între 30-90% din normalele lunare și râurile din bazinele hidrografice Bega Veche și Bârlad, unde au valori sub 30%.

Se situează peste **COTA DE ATENȚIE** râul Tur la stația hidrometrică Micula (270+25)-jud. SM (sector îndiguit).

**Debitele vor fi în creștere** pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, bazinele mijlocii și inferioare ale Begăi, Timișului, Bârzavei, Moraviței, Carașului, Nerei, Cernei, Jiului și bazinele superioare ale Bistriței și Moldovei ca urmare a efectului combinat al precipitațiilor prognozate, cedării apei din stratul de zăpadă și propagării, staționare pe râurile din bazinele hidrografice Olt, Vedea, Argeș, Ialomița, pe râurile din Dobrogea și în scădere pe celelalte râuri.

Formațiunile de gheață (gheaţă la maluri, năboi, izolat pod de gheață) existente vor fi în ușoară extindere și intensificare.

Se va situa peste **COTA DE ATENȚIE** râul Tur la stația hidrometrică Micula (270+5)-jud. SM.

**DUNĂRE**

**Debitul la intrarea în ţară** (secţiunea Baziaş) **în intervalul 29-30.01.2021 a fost în creștere, având valoarea de 7300 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în creștere pe sectorul Gruia-Vadu Oii și în scădere pe sectorul Brăila-Tulcea.

**Debitul la intrarea în ţară** (secţiunea Baziaş) **va fi** în creştere (7500 m3/s).

În aval de Porţile de Fier debitele vor fi în creștere.

**2.** **Situaţia meteorologică în intervalul 29.01.2021, ora 08.00 – 30.01.2021, ora 06.00**

**Administraţia Naţională de Meteorologie (A.N.M.) a emis la data de 29.01.2021, la ora 12:00, informarea meteorologică nr. 15, valabilă în intervalul 29.01.2021, ora 18:00-30.01.2021, ora 10:00, vizând precipitații mixte, polei și intensificări ale vântului:** „**în intervalul menționat vor fi precipitații predominant sub formă de ploaie și lapoviță și local se va depune polei, îndeosebi în centrul, sudul și estul țării, precum și la munte, la altitudini mai mici de 1400 m, determinând, parțial, topirea stratului de zăpadă existent. Cantitățile de apă vor depăși, local, 15...20 l/mp, cu precădere în Carpații Occidentali și în nordul Carpaților Orientali. În zona montană înaltă, mai ales la peste 1700 m, va ninge, iar vântul va avea intensificări, cu rafale, în general, de 60...70 km/h, spulberând zăpada. Astfel de fenomene se vor semnala și în seara zilei de duminică (31 ianuarie), precum și în noaptea de duminică spre luni (31 ianuarie / 1 februarie) în regiunile estice, sud-estice și centrale, precum și la munte, iar în prima parte a zilei de luni (1 februarie), mai ales în nord-estul teritoriului.**”

Această informare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către toate Comitetele Judeţene pentru Situaţii de Urgenţă (42 de prefecturi).*

**În ţară,** cerul a avut înnorări, mai accentuate și în general persistente în regiunile intracarpatice. Temporar s-au semnalat precipitații, predominant sub formă de ninsoare în Maramureș, mixte local în Transilvania, Oltenia și Muntenia și predominant sub formă de ploaie în Banat și Crișana, iar în Moldova și Dobrogea doar cu totul izolat a plouat. La munte a nins, iar în zona Carpaților Occidentali cantitățile de precipitații izolat au fost însemnate, până la ora 06.00 totalizându-se 26 l/mp la stația meteorologică Stâna de Vale. S-au semnalat depuneri de polei în prima parte a zilei pe raza județului Dolj, iar noaptea în județele Covasna, Brașov, Argeș, Dâmbovița, Prahova, Buzău, Teleorman, Giurgiu, Ilfov și Ialomița. Vântul a suflat slab și moderat, cu intensificări la munte, în special în zona înaltă, unde pe parcursul zilei rafalele au depășit 90/h, viscolind ninsoarea și spulberând zăpada, precum și, temporar, cu viteze de până la 40...50 km/h, pe arii restrânse în centrul și sud-estul țării. Temperaturile maxime, mai mari decât cele climatologic specifice datei, îndeosebi în sud-vest și local în centru și est, s-au încadrat între -1 grad la Toplița, Sfântu Gheorghe Covasna, Târgu Lăpuș și Baraolt și 13 la Calafat, iar la ora 06.00 se înregistrau temperaturi cuprinse între -2 grade la Întorsura Buzăului, Rădăuți și Toplița și 6 grade la Sulina, Alba-Iulia, Zalău, Ștei, Calafat și Borod. Stratul de zăpadă măsurat pe platformele stațiilor meteorologice la ora 20 avea la munte până la 249 cm (Bâlea-Lac), în Dobrogea până la 19 cm, pe arii restrânse în Transilvania până la 16 cm, local în Muntenia până la 9 cm, în Maramureș până la 6 cm, iar cu totul izolat în Banat, Crișana și Moldova, sub 5 cm.

**Observație:** în intervalul de diagnoză au fost în vigoare 13 atenționări cod galben de fenomene meteorologice periculoase imediate, emise după cum urmează: 6 de CNPM pentru Muntenia, 3 de SRPV Sibiu, 3 de SRPV Craiova și 1 de SRPV Timișoara.

**La Bucureşti,** cerul a avut înnorări, iar trecător s-au semnalat precipitații slabe, sub formă de ninsoare la începutul intervalului și ploaie spre sfârșitul acestuia. Vântul a suflat slab și moderat. Temperatura maximă, caracterizată de valori normale pentru sfârșitul lunii ianuarie, a fost de 3 grade la toate stațiile meteorologice, iar la ora 06.00 se înregistrau 0 grade la Băneasa, 1 grad la Afumați și 2 grade la Filaret.

**3. Prognoza meteorologică în intervalul 30.01.2021, ora 08.00–31.01.2021, ora 8.00**

**În ţară,** vremea se va încălzi și va deveni deosebit de caldă pentru această dată în majoritatea regiunilor. Temperaturile maxime se vor încadra între 3 grade în depresiunile din estul Transilvaniei și 13...14 grade în sudul Banatului și în Oltenia, iar cele minime vor fi cuprinse între -3 și 5 grade. În vestul, centrul și nordul țării vor fi înnorări persistente

și temporar se vor semnala precipitații, în general slabe cantitativ, predominant sub formă de ploaie ziua și mixte noaptea. La munte, mai ales în Carpații Occidentali și în nordul Carpaților Orientali, precipitațiile vor fi mixte, iar în zona înaltă va ninge. În restul teritoriului înnorările vor fi temporare și doar izolat, îndeosebi în primele ore ale intervalului, va ploua slab. Pe alocuri, mai ales la începutul intervalului, vor mai fi depuneri de polei. Vântul va avea intensificări la munte, în special pe creste, unde vor fi rafale de peste 65....75 km/h și zăpada va fi viscolită și spulberată, iar local și temporar și în nord-vestul, centrul și sud-vestul țării ziua, precum și în est, noaptea. Pe arii restrânse, dimineața și noaptea, se va semnala ceață.

**La Bucureşti,** vremea se va încălzi faţă de zilele precedente. Cerul va avea înnorări la începutul intervalului, când trecător vor fi posibile ploi slabe și vor fi condiții de polei, apoi se va degaja treptat, devenind variabil. Vântul va sufla slab şi moderat. Temperatura maximă se va situa în jurul valorii de 9 grade, iar cea minimă va fi de 0...1 grad.

**4. Buletin nivometeorologic pentru perioada 29.01.2021, ora 20.00 - 30.01.2021, ora 20.00**

**Evoluția vremii în intervalul 28.01.2021, ora 16:00 - 29.01.2021, ora 16:00**

Vremea s-a încălzit ușor. Cerul a fost mai mult noros. Local în Carpații Meridionali și în cei Occidentali și pe arii mai restrânse în Orientali a nins. Cantitățile au depășit izolat 10-15 l/mp în vestul Carpaților Meridionali. Vântul a suflat moderat, cu intensificări temporare de 40-50 km/h în toate masivele, iar pe creste cu viteze de 70-90 km/h, viscolind ninsoarea și spulberând zăpada. Local s-a semnalat ceață, asociată și cu depuneri de chiciură pe creste. Stratul de zăpadă a crescut în vestul Meridionalilor, cu până la 17 cm la Cuntu.

**Grosimea stratului de zăpadă în 29.01.2021, ora 14:00:**

**Carpaţii Meridionali:** 253 cm la Bâlea-Lac, 88 cm la Vf. Omu, 82 cm la Sinaia, 104 cm la Cuntu, 65 cm Vf. Țarcu, 61 cm la Păltiniș, 66 cm la Predeal, 62 cm la Parâng și 36 cm la Fundata;

**Carpaţii Orientali:** 87 cm la Lăcăuți, 63 cm la Vf. Călimani, 50 cm la Penteleu, 43 cm la Bucin, 38 cm la Vf. Iezer și 37 cm la Ceahlău-Toaca;

**Carpaţii Occidentali:** 90 cm la Semenic, 48 cm la Stâna de Vale, 30 cm la Băișoara, 18 cm la Vf. Vlădeasa 1800 și 7 cm la Roșia Montană.

**Prognoza vremii în intervalul 29.01.2021, ora 20:00 - 30.01.2021, ora 20:00**

Vremea va fi ușor mai caldă decât normalul termic al perioadei. Cerul va fi mai mult noros. În cursul nopții va ninge pe arii relativ extinse, iar pe 30.01.2021, local, va mai ninge la peste 1400 m, sub această altitudine precipitațiile fiind și mixte. Izolat cantităţile de precipitaţii vor atinge și depăși 10-15 l/mp în Carpații Occidentali și în nordul Orientalilor. Vântul va sufla moderat, din sector vestic, cu intensificări temporare de 40-50 km/h în majoritatea masivelor și de 70-90 km/h pe creste, viscolind ninsoarea sau spulberând zăpada și determinând scăderea semnificativă a vizibilității. Local se va semnala ceaţă asociată și cu depuneri de chiciură. Stratul de zăpadă va creşte ușor la altitudini mari.

**Temperaturi prognozate în intervalul 29.01.2021, ora 20:00 – 30.01.2021, ora 20:00:**

**Peste 1800 m:** temperaturi minime: -9...-5 gr.C; temperaturi maxime: -7...-3 gr.C;

**Sub 1800 m:** temperaturi minime: -5...-2 gr.C; temperaturi maxime: -3...2 gr.C;

**Vânt la peste 2000 m:** circulație din sector predominant vestic, cu rafale de 70-90 km/h

**Izoterma de 0 grade**: în urcare de la sol la 500 m la 1000 m în Orientali și Occidentali și de la 1000 m la 1200 m în Meridionali.

**Tendința vremii în intervalul 30.01.2021, ora 20:00 - 01.02.2021, ora 20:00**

Vremea va fi, în general, închisă. Cerul va fi mai mult noros. Pe arii relativ extinse se vor semnala ninsori, trecător precipitații mixte la altitudini joase. Cantitățile de precipitații vor fi mai însemnate în cursul zilei de duminică, când local se vor depăși 15-20 l/mp și când stratul de zăpadă va crește, la peste 1500 m, în toate masivele.

**Evoluția stratului de zăpadă și a riscului de avalanșă**

**Munții Făgăraş RISC FOARTE MARE (5)**

La peste 1800 m, stratul proaspăt depus de zăpadă pulver, ușoară și fără coeziune, depășește pe alocuri 80-90 cm pe versanții nordici. În locurile adăpostite sunt depozite de zăpadă ce depășesc 2 m. Pe versanții nordici și nord-estici stratul de pulver e depus peste plăci de vânt mai vechi, iar pe versanții sudici și sud-estici sunt formate plăci noi. În profunzime stratul e constituit predominant din cristale fine și fațetate, cu câteva cruste de gheață intercalate. Stratul însemnat și instabil de zăpadă pulver din partea superioară poate aluneca spontan peste cel vechi, mai ales pe versanții înclinați, declanșându-se astfel avalanșe de dimensiuni medii și mari. La altitudini mai mici de 1800 de metri stratul de zăpadă este mai însemnat pe versanții nordici și poate aluneca cu ușurință peste stratul vechi, consolidat, pe pantele mai înclinate, atât la supraîncărcări cât și spontan, ducând la declanșarea avalanșelor de dimensiuni medii și izolat mari.

**Munții Bucegi RISC MARE (4)**

Stratul proaspăt de zăpadă pulver depășește pe alocuri 40-50 cm, atât peste cât și sub 1800 m, îndeosebi pe versanții nordici. Pe versanții nordici și nord-estici stratul de pulver este depus peste plăci de vânt mai vechi, iar pe versanții sud-estici și sudici sunt formate plăci noi. În profunzime, sub stratul de pulver și sub plăcile de vânt recente sau noi, straturile mai vechi sunt relativ stabile. La peste 1800 m, pe pantele suficient de înclinate, stratul instabil de zăpadă pulver din partea superioară poate aluneca spontan peste plăcile de vânt mai vechi, ducând la declanșarea avalanșelor de dimensiuni medii și mari, care pot coborî și la altitudini mai joase. La altitudini mai mici de 1800 de metri stratul de zăpadă proaspătă s-a depus peste stratul mai vechi, consolidat în profunzime. Pe pantele mai înclinate, atât spontan, cât și la supraîncărcări, se pot declanșa avalanșe de dimensiuni medii și izolat chiar mari.

**Munții Parâng-Șureanu RISC ÎNSEMNAT (3)**

La peste 1800 m stratul de zăpadă recentă depășește pe alocuri 20-30 cm. Stratul instabil din partea superioară e depus pe versanții nordici și nord-estici peste plăci de vânt mai vechi, iar pe versanții sud-estici și sudici sunt formate plăci noi, local consistente și cu coeziune slabă cu straturile subiacente. În următoarele 24 de ore se va depune un strat nou de zăpadă proaspătă, ce va depăși local 5 cm. În zonele adăpostite și pe văi se găsesc depozite însemnate de zăpadă spulberată de pe creste. La supraîncărcări se pot declanșa avalanşe de dimensiuni medii pe pantele cele mai înclinate, riscul fiind mai ridicat în zonele unde sunt formate plăci de vânt și în zonele cu acumulări mari de zăpadă. Sub 1800 m zăpada este consolidată în mare parte, dar pe anumite văi, zăpada spulberată de la altitudini mari a fost dusă de vânt până la altitudini mai joase, iar acolo riscul este ușor crescut. Pe pantele mai înclinate, la supraîncărcări, vor fi condiţii de avalanșe de dimensiuni mici și izolat medii.

**Munții Țarcu-Godeanu RISC ÎNSEMNAT (3)**

În ultimele 24 de ore s-au depus local 10-15 cm de zăpadă proaspătă, mare parte din ea

transportată de vânt pe văi și în zone adăpostite. La peste 1800 m regăsim în partea superioară zone cu zăpadă proaspătă și cu plăci de vânt. În următoarele 24 de ore va ninge moderat. Plăci noi de vânt se vor forma pe versanții estici. În zonele adăpostite și pe văi se găsesc depozite mai însemnate de zăpadă spulberată de pe creste. La supraîncărcări, pe pantele înclinate, se pot declanșa avalanşe de dimensiuni medii, riscul fiind mai ridicat în zonele unde sunt formate plăci de vânt și în zonele adăpostite cu acumulări mari de zăpadă.

Sub 1800 m zăpada proaspătă are grosimi ce depășesc pe alocuri 20-30 cm, sub aceasta stratul de zăpadă mai vechi fiind consolidat. Pe pantele mai înclinate, la supraîncărcări, vor fi condiţii de avalanșe de dimensiuni mici și cu totul izolat medii.

**Munții Rodnei RISC MODERAT (2)**

La peste 1800 m sunt prezente plăcile mai vechi de vânt, dar se întâlnesc și zone cu un strat de zăpadă recentă, de grosimi reduse. În următoarele 24 de ore se va depune un strat nou de zăpadă proaspătă ce va depăși local 5-10 cm. Pe văile și pantele adăpostite se menţin acumulările mai vechi de zăpadă. Sub 1800 m stratul este mai redus și este consolidat în mare parte. Pe anumite văi şi în zone adăpostite zăpada spulberată de la altitudinile mai mari se regăseşte în depozite, izolat însemnate. La peste 1400 metri vor fi condiții de avalanşe de dimensiuni mici, la supraîncărcări mari, în zonele cu acumulări mai importante de zăpadă.

**Munții Călimani-Bistriței-Ceahlău RISC MODERAT (2)**

Stratul de zăpadă e în mare parte consolidat. La peste 1800 m plăcile de vânt mai vechi formate în special pe versanții estici și sudici se vor menține, iar pe văile și în zonele adăpostite se vor menține în continuare depozitele mai însemnate de zăpadă. Ninsorile din următoarele 24 de ore vor depune un strat subțire de zăpadă proaspătă. La supraîncărcări mari se pot declanșa izolat avalanşe pe pantele înclinate, îndeosebi în zonele unde sunt acumulări mai mari de zăpadă. La altitudini mai mici stratul are dimensiuni mai reduse, e stabil și doar cu totul izolat, la supraîncărcări mari, vor fi condiţii pentru avalanșe de mici dimensiuni pe pantele mai înclinate, cu depozite mai importante. Sub 1500 m stratul este redus.

**Munții Vlădeasa - Muntele Mare RISC MODERAT (2)**

În următoarele 24 de ore va ninge în cursul nopții în întreaga arie montană, iar în cursul zilei de 30.01.2021 la peste 1200 m, și se va depune un strat nou de zăpadă ce poate depăși local 10 cm. Stratul de zăpadă este acum consolidat în mare parte, mai ales la altitudini joase. Plăcile mai vechi de vânt se vor menţine în zonele înalte, mai ales pe versanții estici și sudici. Pe pantele mai înclinate, din zonele cu depuneri mai însemnate de zăpadă, la supraîncărcări mari, se pot declanșa izolat avalanșe de dimensiuni mici.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC FOARTE MARE (5)** | **RISC MARE (4)** |
| **BUCEGI** | **RISC MARE (4)** | **RISC ÎNSEMNAT (3)** |
| **PARÂNG - ȘUREANU** | **RISC ÎNSEMNAT (3)** | **RISC MODERAT (2)** |
| **ȚARCU – GODEANU** | **RISC ÎNSEMNAT (3)** | **RISC MODERAT (2)** |
| **GRUPA NORDICĂ A CARPAȚILOR ORIENTALI (ZONA MUNȚILOR RODNEI)** | **RISC MODERAT (2)** | **RISC MODERAT (2)** |
| **GRUPA CENTRALĂ A CARPAȚILOR ORIENTALI (ZONA MUNȚILOR CĂLIMANI – BISTRIȚEI - CEAHLĂU)** | **RISC MODERAT (2)** | **RISC REDUS (1)** |
| **VLĂDEASA-MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**Pe râurile interioare**

**S.G.A. Giurgiu** informează că la data de 29.01.2021, în jurul orei 17:35, s-a produs o poluare cu ţiţei a pârâului Milcovăţ și a 400 mp de sol în zona comunei Mârșa, cauza probabilă fiind o avarie a conductei de transport Conpet Videle-Cartojani. **Măsuri:** s-a oprit pomparea, o echipă Conpet a procedat la decopertarea conductei în vederea reparării acesteia, se vor efectua lucrări de ecologizare de către o firmă specializată. Se va reveni cu informaţii.

**S.G.A. Galaţi** revine cuinformaţii despre poluarea cu cca 1,1 mc de ţiţei și apă de zăcământ a cursului de apă Tăpârnoaga (afluent necodificat al râului Lozova) din data de 22.01.2021, din zona localităţii Schela, în urma unei avarii la o conductă aparţinând O.M.V. Petrom.

**Măsuri** luate de specialiștii autorităţilor locale de gospodărire a apelor, reprezentanţii O.M.V. Petrom S.A. și Oil Depol Service Constanţa pentru limitarea și stoparea poluării:

s-a intervenit pe cursul de apă prin amplasarea a 9 baraje absorbante cu lungimea de 10 m fiecare și a 16 baraje în lungime de 3 m fiecare în aval de zona afectată, prin împrăștierea de material absorbant (131 de saci a câte 10 kg) și lavete absorbante (50 de bucăţi) pentru colectarea irizaţiilor de hidrocarburi;

-au fost realizate patru baraje din pământ pe cursul de apă; pentru tranzitarea apei prin acestea s-au utilizat conducte PVC cu DN 100 mm;

-s-a acţionat cu o vidanjă în vederea colectării apei contaminate cu ţiţei din zona excavată după decopertarea conductei și pentru colectarea substanţei poluante de pe suprafaţa apei;

-a fost tăiată și îndepărtată vegetaţia de pe maluri și din albie;

-au fost realizate operaţiuni de colectare a solului din zona afectată, care, împreună cu vegetaţia tăiată, apa cu ţiţei vidanjată și absorbantul utilizat și contaminat au fost depozitate într-o habă metalică cu volumul de 30 mc și transportate ulterior la Staţia de bioremediere din localitate a Smârdan, aparţinând O.M.V. PETROM S.A., în vederea neutralizării acestora.

Având în vedere că au fost finalizate reparaţiile conductei avariate, nemaifiind scurgeri de ţiţei în zonă, și că, în urma verificării pe teren, s-a constatat că sectorul afectat al cursului de apă a fost adus la starea iniţială, **poluarea a fost sistată la data de 27.01.2021.**

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la data de 28.01.2021 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru SO2 (dioxid de sulf), ale pragurilor de alertă și informare pentru O3 (ozon). **Valoarea limită orară de 200** **µg/m3 pentru NO2** (dioxid de azot) **a fost depășită la staţia TM-6** (comuna Moraviţa). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţia MM-5** (municipiul Baia Mare).

1. **În domeniul solului şi vegetaţiei**

**A.P.M. Constanța** **și G.N.M.-C.J.** **Constanța** informează că la data de 29.01.2021, în jurul orei 11:30, s-a produs o poluare cu țiței a 200 mp de sol (teren agricol) în zona bornei 14 a conductei de transport Conpet Constanța-Bărăganu, în vecinătatea autostrăzii A2, la ieșirea din municipiul Constanța. **Măsuri:** s-a oprit pomparea, se intervine pentru decopertarea conductei în vederea identificării cauzei poluării și a efectuării reparațiilor necesare, a fost contactată o firma specializată pentru depoluare. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT